En 18-årig mand var søndag eftermiddag fremstillet i grundlovsforhør, hvor han var sigtet for at have stukket en 21-årig mand i halsen med en kniv. Den 18-årige nægter sig skyldig, men kærede ikke varetægtsfængslingen indtil den 30. april. Det oplyser anklager ved Nordjyllands Politi Karina Schou. Den 18-årige mand er sigtet efter straffelovens § 246, der handler om legemsangreb af så grov karakter, at det er en skærpende omstændighed og kan straffes med fængsel i op til 10 år. Ifølge Nordjyllands Politi angreb den 18-årige det 21-årige offer med en kniv, da den 21-årige blandende sig i et skænderi, den 18-årige havde med sin kæreste tidligt søndag morgen i Jomfru Ane Gade. Søndag klokken 19:30 fortæller offeret Anders Christian Johannsen sin historie på TV2/Nord.

Opsummering:
Den 18-årige mand, der tidligt søndag morgen blev anholdt i forbindelse med et knivoverfald i Jomfru Ane Gade, er varetægtsfængslet indtil 30. april.